Մ.թ.ա. 1761 թ-ին [1] անչափ սրվել էին միջագետքյան երկու քաղաք-պետությունների` Մարիի ու Բաբելոնի հարաբերությունները: Ընդ որում բոլոր առավելությունները գտնվում էին Բաբելոնի ձեռքում, որը սպառնում էր Մարիի գոյությանը: Համաձայն սեպագիր աղբյուրների Մարիի արքա Զիմրի-լիմը (մ.թ.ա. 1780-1759), ի վիճակի է եղել մարտադաշտ հանեց 30.000-անոց բանակ: Ի վերջո, սակայն, Բաբելոնի արքա Համուրապիի (մ.թ.ա. 1793-1750) գլխավորած Բաբելոնի բանակը պարտության է մատնել Մարիի բանակին և, գրավելով Մարին, վերացրեց վերջինիս անկախությունը: Քաղաքում, որպես Համուրապիի կառավարիչ, շարունակեց իշխել Զիմրի-լիմը, սակայն 1759 թ-ին վերջինս ապստամբեց, պարտություն կրեց և մահապատժի ենթարկվեց: Դրանից հետո Մարիի նույնիսկ ձևական անկախությունը վերացավ: Սկզբնաղբյուրները (սեպագրերը) ռազմական մանրամասների մասին հայտնում են այսքանը: Այժմ եկեք Համակարգային մեթոդի կիրառման միջոցով կրկին փորձենք պարզել, թե ինչ աստիճանի հավաստիություն է պարունակում Մարիի բանակի վերաբերյալ հայտնվող թվական տվյալը.